cyanic-selkie/wikianc huggingface dataset:
Rob Burnett
Oppvekst og karriere
Han ble uteksaminert i 1984 fra Tufts University, hvor han tok hovedfag i engelsk. I august 1985, som 22-åring, startet Burnett sin TV-karriere som praktikant for Late Night David Letterman. Programmet hadde egentlig ikke plass til flere praktikanter så han begynte i en ubetalt pratikantstilling, men etter bare 3 uker fikk han en betalt jobb som talent assistant. Et år senere ble han forfremmet til talent researcher. I februar 1988, som 25-åring, begynte han som tekstforfatter for programmet, før han i 1992, som 29-åring, ble forfremet til head writer. Burnett forsatte som head writer når han i 1993 ble med Letterman og co. fra NBC til CBS og Late Show with David Letterman. I 1996 tok han over jobben som produksjonsleder for Late Show with David Letterman. Han tok også over jobben som president og administrerende direktør i David Lettermans produksjonsselskap Worldwide Pants Incorporated.
Berlevåg havnemuseum
Hovedbygget
I andreetasjen har besøkende muligheten til å se en film om moloutbyggingen, som dekker mye av havnehistorien helt opp mot 2010-tallet. Her finnes også et rekonstruert bomiljø fra et fiskevær på 1930/40-tallet, et piano fra andre halvdel av 1800-tallet, og gjenstander som vitner om det rike musikk- og kulturlivet i kommunen.
Pramhuset
I Pramhuset kan «Pramma» besøkes, en fraktebåt som ble brukt til å frakte folk og gods fra Berlevåg og ut til hurtigruteskipene og større fraktebåter, i tiden før dypvannskap da disse skipene endelig kunne legge til kai i Berlevåg.
Rob Burnett
Oppvekst og karriere
Sammen med Jon Beckerman, som han tidligere jobbet med som tekstforfatter for Late Show with David Letterman, har Burnett utviklet to kritikerroste tv-serier. Den første serien Ed, ble sendt på tv-kanalen NBC fra 2000 til 2004. For Ed ble Burnett og Beckerman belønnet med People's Choice Award og en Emmy-nominasjon. I 2006 gikk Burnett og Beckerman sammen igjen for å lage komedien The Knights of Prosperity for ABC. I 2012 ga de ut filmen We Made This Movie, som er duoens første helaftens spillefilm.
Berlevåg havnemuseum
Lokstallen
I «Lokstallen»-bygget står utstilt et lokomotiv. Det er av samme type lokomotiv som ble brukt ved anlegget etter andre verdenskrig. Lokomotivet er malt i sterke farger fordi synlighet i gatebildet var viktig for å forhindre ulykker. «Lokstallen» brukes også som lokale til midlertidige utstillinger, som museet rullerer gjennom året.
Rob Burnett
Oppvekst og karriere
Som produksjonsleder for Late Show with David Letterman har han vunnet 5 Emmy Awards for Outstanding Variety, Music or Comedy Series i 1998, 1999, 2000, 2001 og 2002.
Berlevåg havnemuseum
Oljebua
I «Oljebua» står en restaurert nordlandsbåt samt noen andre båter. Her ligger også noe navigasjonsutstyr.
Rob Burnett
Oppvekst og karriere
I 2008 fikk han uttdelt P.T. Barnum Awards fra Tufts University for sitt arbeid i media og underholdningsbransjen.
Berlevåg havnemuseum
Moloutbygging i Berlevåg
Anlegging av fire moloer i fiskeværet har vært et langvarig prosjekt for å beskytte havna mot bølgene fra Nordishavet. Den første moloen ble påbegynt i 1913, den siste var ferdig i 1975. For transport av stein ble det anlagt jernbane fra steinbruddene. Etter en storstorm i 1959 som raserte halvparten av Svartoksenmoloen, ble det tatt i bruk tetrapoder som ytterdekke på de to ytterste lange moloene.
Rob Burnett
Voksenliv
Rob Burnett bor for tiden i Connecticut, sammen med sin kone Eunice og deres tre barn, døtrene Sydney og Lucy, og sønnen Charlie.
Charles King (friidrettsutøver)
Charles King (egentlig Conant Meigs King; født 10. desember 1880, død 19. februar 1958) var en amerikansk friidrettsutøver som deltok i de olympiske leker 1904 i St. Louis.
King vant to olympiske sølvmedaljer i friidrett under OL 1904 i St. Louis. Han kom på andreplass i både lengde- og tresteg uten tilløp. I lengde uten tilløp hoppet han 3,27 og i tresteg uten tilløp 10,16 hans landsmann Ray Ewry vant begge konkurransene med henholdsvis 3,37 og 10,54.
CinemaScope
CinemaScope er et filmformat med et sideforhold på 2,35:1.
Opprinnelig var CinemaScope et varemerke for en bredformatteknikk med enda bredere bilde, men siden 1957 har Scope og alle dets kloner (Panavision, Technirama osv.) holdt seg til 2,35-formatet.
Scope-formater fotograferes på vanlig 35mm-film, men ved hjelp av en anamorfisk linse presses bildet sammen i bredden for å passe inn i en 1,37:1-bilderute. I kinosalen blir det så «strukket» ut igjen til sitt riktige format.
Kitty Wentzel
Kitty Wentzel (født Christiane Marie Bætzmann 9. august 1868 i Christiania, død 20. november 1961 på Lillehammer ) var en norsk journalist, skuespiller, billedhugger, skribent og kulturarbeider. Hun huskes i ettertid best for sin biografi om ektemannen, maleren Gustav Wentzel (1859–1927), og for kunstnerhjemmet Haukdalen i Lom.
Hun var datter av Karen Marie Fougner (1840–1907) og Frederik Bætzmann (1841–1913). Faren var redaktør i Dagbladet og Aftenposten og utenrikskorrespondent i Paris. Moren var skuespiller. Kitty giftet seg 17. mai 1889 med Gustav Wentzel, som hun hadde møtt i Paris den samme vinteren. Paret bodde først i Paris, siden i Oslo før de i 1892 bosatte seg i Kunstnerdalen i Asker, hvor de ble en del av Askerkretsen.
Parets økonomi og kår forverret seg, de solgte huset i 1902 og ble skilt i vennskapelighet i 1908. Hun bodde et år i USA, var skuespiller i Hulda Garborgs kulturarbeide, og var fra 1913 til 1917 journalist i Verdens Gang, senere for andre blad: Ørebladet, Urd og Hjemmenes Vel. Hun fulgte etter sønnene og eks-mannen til Lom og kjøpte i 1923 småbruket Haukdalen sammen med sønnen Bjørn. Hun utviklet hagen og selskapeligheten i Haukdalen til et personlig uttrykk.
Hun er sammen med eksmannen begravet ved Lom stavkirke.
Mikael Tariverdiev
Mikael Tariverdiev (armensk: Միքայել Թարիվերդիև, russisk: Микаэл Таривердиев; født 15. august 1931 i Tbilisi i Georgia, død 24. juni 1996 i Sotsji i Russland) var en armensk-georgisk sovjetisk komponist. Han komponerte over hundre romanser og to operaer, men ble særlig kjent for musikk til en lang rekke populære filmer og TV-serier i Sovjetunionen. Tariverdiev ledet fagforeningen for sovjetiske filmkomponister. Han mottok flere priser, deriblant Leninprisen i 1977. Musikkprisen som deles ut under Kinotavr, den største, årlige nasjonale filmfestivalen i Russland, er oppkalt etter Tariverdiev.
Astrid Lindgren
Astrid Anna Emilia Lindgren (født Ericsson; 14. november 1907, død 28. januar 2002) var en svensk forfatter.
Livsløp og familieliv
Astrid Lindgren vokste opp på prestegården Näs i Vimmerby i Småland, som foreldrene, Samuel August Ericsson (1875–1969) og Hanna Jonsson Ericsson (1879–1961), forpaktet. Astrid utga i 1975 boken Samuel August från Sevedstorp och Hanna i Hult der hun beskriver foreldrenes store kjærlighet til hverandre, og det kjærlige og trygge hjemmet de skapte for sine barn.
Astrid Lindgren var deres andre barn, i en søskenflokk på fire. Den eldste i flokken var broren Gunnar (1906–1974), og de to yngste var søstrene Stina (1911–2002, gift Hergin) og Ingegerd (1916–1997, gift Lindström). Astrid skulle senere basere bøkene om Barna i Bakkebygrenda på søskenflokkens barndom. Også Astrids tre søsken var dyktige til å skrive og livnærte seg som skribenter i voksen alder.
Hun tok realskoleeksamen i 1923. Karakterkortet viste at hennes beste fag var svensk, og det var allment kjent i bygda at Astrid kunne skrive. Året etter fikk hun tilbud om en stilling i lokalavisen Wimmerby Tidning. Arbeidet gikk ut på å lese korrektur samt å skrive notiser og korte reportasjer.
Da hun var 18 år ble hun gravid. Faren til barnet, Reinhold Blomberg, som var sjefredaktør i avisen, ville skille seg og gifte seg med henne. Hun avslo og flyttet til Stockholm. Sønnen med navnet Lars («Lasse») ble født 4. desember 1926 på Rigshospitalet i København. Han døde i 1986. Hun hadde fått hjelp av en advokat til å ordne formalitetene, og dette var det eneste sykehuset i Skandinavia som tok imot fødende uten å gi opplysninger til offentlige instanser, og hvor hun således slapp å oppgi barnefarens navn. Han bodde i fosterhjem der de første årene før hun hentet ham hjem til Stockholm i 1929, etter at hans fostermor var blitt syk. I mellomtiden sparte hun sin beskjedne kontordamelønn og besøkte ham så ofte hun kunne. I begynnelsen bodde de sammen på rommet hun leide, og siden det ikke fantes barnehager eller dagmammaer var det hybelvertinnen som passet ham på dagtid. Våren etter ble han plassert hos foreldrene hjemme på Näs. I Stockholm tok hun sekretærutdannelse, fikk arbeid som kontorist og stenograf og bodde der resten av sitt liv.
I 1928 begynte hun som sekretær i Motormännens Riksförbund og møtte her sin tilkommende ektemann, Sture Lindgren (1898–1952), som var forbundets kontorsjef. De giftet seg i april 1931, og hun tok hans etternavn. De flyttet inn i toroms leilighet i Vulcanusgatan, og de hentet Lars tilbake til Stockholm. De fikk datteren Karin den 21. mai 1934. Lindgren sluttet da å arbeide ute og var hjemme med barna frem til 1937.
I 1941 flyttet familien til en leilighet i Dalagatan 46 i Vasastaden, hvor de hadde utsikt over Vasaparken. Hun bodde resten av sitt liv i denne treromsleiligheten.
Karin giftet seg i 1958 med Carl-Olof og har etternavnet Nyman. Sønnen Lars var da allerede gift, og Lindgren måtte venne seg til å leve alene.
Parallelt med sitt forfatterskap arbeidet hun fra hun var 40 år og 25 år fremover i tid som forlagsredaktør for barnebøker i forlaget Rabén & Sjögren som også ga ut hennes egne bøker.
Forfatterskapet
Lindgren beskrev sin far, Samuel August, som en stor forteller som ned til de minste detaljer klarte å levendegjøre mennesker, miljø og situasjoner i det smålandske landskapet. Han var svært viktig for henne, og flere av hans historier finner en igjen i hennes bøker. Hun forfattet et portrett av foreldrene i Samuel August fra Sevedstorp og Hanna Hult, som utkom i 1976.
Fra hun var fem år leste hun selv.
Mye av hennes forfatterskap er preget av hennes oppvekst i Småland på begynnelsen av 1900-tallet. Det var derfra hun hentet naturen og miljøet til de fleste bøkene sine.
Da hun var 13 år fikk hun publisert en stil i lokalavisen hun senere fikk jobb i. I 1930-årene skrev hun to fortellinger for magasinet Landsbygdens jul, og hver kveld fortalte hun eventyr for barna sine. Selve forfatterskapet begynte med historien om Pippi Langstrømpe og varte helt til den siste boka om Ronja Røverdatter, som utkom da Lindgren var 74 år gammel.
Historiene om Pippi Langstrømpe begynte vinteren 1941, da Karin, sju år, lå syk med lungebetennelse og ba sin mor fortelle en historie om Pippi Langstrømpe, et navn hun fant på der og da. Det var først tre år senere at Lindgren skrev ned historiene, påtenkt som en fødselsdagspresang til Karins tiårsdag.
Da Lindgren debuterte som forfatter, var hun inne i en periode med sykdom, engstelse og bekymring for familien. Spesielt høsten 1944 hadde vært svært byrdefull.
Hun har skrevet både idylliske fortellinger, detektivfortellinger og bøker om ensomme barn, for barn. I tillegg har Lindgren skrevet essays og bøker for voksne, bildebøker, sangtekster og film- og teatermanus. Om lag 40 filmer er basert på hennes bøker.
Oversettelser
Pippi Langstrømpe var den første av Lindgrens bøker som ble oversatt til tysk. Da hadde den allerede blitt refusert av fem tyske forlag før det nystartede forlaget Friedrich Oetinger Verlag i 1949 våget seg på å utgi boken. Lindgren fortsatte å utgi på dette forlaget.
Den franske oversettelsen av Pippi kom i 1951 og var strengt sensurert for det som ble ansett å være anarkisme og provokasjoner. Den usensurerte versjonen av Pippi Langstrømpe kom på fransk i 1995.
Politisk engasjement
Astrid Lindgren var meget politisk engasjert, og de siste 30 årene av sitt liv ytret hun seg ofte i samfunnsdebattene.
I forbindelse med at Lindgren ble tildelt de tyske bokhandlernes fredspris i 1978 skrev hun talen Aldri vold!. Etter å ha lest den ville ikke arrangørene at hun skulle fremføre talen, siden hun i denne sammenliknet vold i hjemmet med vold i verden, noe de mente ville opprøre det tyske publikumet. Lindgren selv mente at dersom man ga prisen til en barnebokforfatter måtte en regne med at hun kom til å ta utgangspunkt i barnerommet, og om hun ikke fikk holde talen ville hun unnlate å komme.
Hun engasjerte seg mot svensk medlemskap i EU, hun forsvarte husdyr og engasjerte seg i miljøverndebatten. Hennes eventyr «Pomperipossa i Monismanien», som ble trykt i avisen «Expressen», innledet et skatteopprør i Sverige, noe som sies direkte eller indirekte ledet til regjeringen Palmes fall valghøsten 1976. Det var sosialdemokratenes første tap av regjeringsmakt på 44 år. Eventyret skrev hun etter hun hadde oppdaget at hun hadde betalt 102 % i skatt. Finansminister Gunnar Sträng svarte at forfatteren hadde regnet feil. «Det var oförsiktigt. Astrid bara stal hans replik: berätta sagor hade Gunnar Sträng alltid varit duktig på, men räkna hade han inte lärt sig, det vore bättre att de bytte jobb.».
Sammen med veterinæren Kristina Forslund arbeidet Lindgren i 1980-årene for en ny dyrevernlov. Deres artikler er samlet i boka Kua mi vil ha det gøy. På Lindgrens 80-årsdag i 1987 sa daværende statsminister Ingvar Carlsson at det skulle innføres en ny lov, som ofte omtales som Lex Lindgren. I ettertid synes hun at loven ikke var god nok og omtalte loven som «fisig».
Før folkeavstemningen i 1980 tok Lindgren en klar stilling mot kjernekraft.
Begravelsen
Astrid Lindgren døde 28. januar 2002, etter et kort tids sykeleie på grunn av en virusinfeksjon. Hun døde i leiligheten sin. Lindgren hadde allerede i 1988 avtalt med en kvinnelig prest at hun skulle forrette i begravelsen hennes. Hun ble begravet på kvinnedagen 8. mars 2002 fra Storkyrkan i Stockholm.
Sean Young
Sean Young (født 20. november 1959 i Louisville i Kentucky) er en amerikansk skuespillerinne som begynte sin filmkarriere i 1980 i filmen Jane Austen on Manhattan, etterfulgt av en liten rolle i filmen Rekrutter på ville veier i 1981.
Sean Young hadde også en liten rolle i filmen Wall Street som kona til Michael Douglas' rollefigur Gordon Gekko. Rollen hennes var opprinnelig ment til å være en større del av filmen, men den ble betydelig redusert på grunn av flere sammenstøt med regissør Oliver Stone.
Young var også medvirkende i filmene Ace Ventura og jakten på den forsvunne delfinen, Blade Runner og Dune.
USAs nasjonale laboratorier
USAs nasjonale laboratorier er amerikanske føderale vitenskapelige laboratorier for fremme av nasjonale økonomiske og forsvarspolitiske interesser. Energidepartementet administrerer en rekke slike nasjonale laboratorier, og kanaliserer føderal finansiering av vitenskap på denne måten. De fleste laboratoriene blir dog styrt og drevet av private selskaper og akademiske institusjoner på kontrakt med departementet.
I 2005 ble den amerikanske delen av Den internasjonale romstasjonen utpekt som nasjonalt laboratorium, med den hensikt å utvide anvendelsen av romstasjonen blant andre føderale etater og private organisasjoner.
Geirmund Ihle
Geirmund Ihle (født 29. desember 1934 i Haugesund, død 4. juni 2016 ) var en norsk politiker (Ap). Han ble innvalgt på Stortinget fra Rogaland i 1969 og satt som representant for samme fylke fram til 1981.
Politisk virke
Ihle ble i 1963 medlem av bystyret i Haugesund kommune for Arbeiderpartiet. Han satt i dette vervet til 1975. Etter innvalget på Stortinget i 1969 ble han medlem av Sjøfarts- og fiskerikomitéen og senere medlem i Forsvarskomitéen. Som stortingsrepresentant var Ihle styremedlem i Den interparlamentariske union. Han arbeidet også mye med utenrikspolitikk og forsvarspolitiske spørsmål. Han var medlem av Den nordatlantiske forsamling og dens militærkomité, norsk delegat til FNs hovedforsamling i 1972 og delegat til FNs Havrettsforsamling i Genève i 1976 og i New York i 1977. I 1988 var Ihle observatør ved FNs nedrustningskonferanse i New York.
Ihle hadde flere offentlige forsvarspolitiske oppdrag, særlig knyttet til velferdsspørsmål. Fra 1981 til 1984 var han leder for et utvalg under Forsvarsdepartementet, som hadde til oppgave å utrede krigsdeltakernes økonomiske og sosiale vilkår, kjent som Ihle-utvalget. I 1986 ble han utnevnt til leder for Krigsdekorasjonsrådet, som hadde til oppgave å gjennomgå krigsseilernes sak med tanke på dekorering med norske krigsdekorasjoner.
Ihle ledet 1988 til 1993 Norges Banks seddelkomité. Han var fra 1992 til 1997 nestleder i Norges Banks representantskap, der han hadde vært medlem siden 1981.
Ihle var visepresident i Norges Forsvarsforening i perioden 1989–1993. Han var fra 1984 til 1989 styremedlem i Folk og Forsvar.
Forfatterskap
Ihle har også vært aktiv som forfatter av bøker og skrifter om billedkunstnere og historiske emner med tilknytning til Haugesund.
Birkeland Innovasjon
Birkeland Innovasjon var et aksjeselskap stiftet i 2004 av Universitetet i Oslo (UiO), med universitetet som eneeier. I 2010 ble selskapet fusjonert med Medinnova AS til Inven2 AS. Selskapet hadde som formål å hjelpe forskere ved UiO å patentere og kommersialisere forskningsresultater. Medinnova AS hadde samme formål bare med forskere fra Oslo Universitetssykehus. Selskapet hadde tilhold i Forskningsparken i Gaustadbekkdalen i Oslo.
Birkeland Innovasjon bistod forskere med videreutvikling av ideer med sikte på patentering og salg av lisenser, samt markedsundersøkelser, opprettelse av kommersielle selskaper og kontakt med investorer. En viss andel av inntektene fra lisenssalg gikk tilbake til forskningsmiljøene og finansierte ny forskning. Ved bedriftsetableringer tilfalt en del av aksjene universitetet. Birkeland Innovasjon hadde navn etter fysikeren Kristian Birkeland, som var forsker ved universitetet da han sammen med industrimannen Sam Eyde stiftet Norsk Hydro-Elektrisk Kvælstofaktieselskab, som senere ble til Norsk Hydro.
Kortrijk
Kortrijk (Courtrai på fransk) er en kommune i den belgiske provinsen Vest-Flandern. Kortrijk er den største byen i den sørvestlige delen av Flandern.
Arkitektur
Mye av byens middelalderarkitektur er intakt og er svært godt vedlikeholdt. Interessante steder er St. Maartenskerk, Onze-Lieve-Vrouwekerk, klokketårnet og den utmerkede arkitekturen langs den gamle havnen Broelkaai.
Restauranter
Som de fleste belgiske byer har Kortrijk et rikt nasjonalt og internasjonalt serveringstilbud. In sentrum har mange restauranter.
Museer
Viktige museer i Kortrijk er
Samferdsel
De to store Europaveiene E17 og E403 krysser ved Kortrijk. Byen har også en stør jernbanestasjonen. Lokalt domineres kollektivtrafikken av busser. Mange av byens gamle torg er bygget om og har nå flere etasjer med parkeringshus under seg.
Kjente personer
Kjente personer som ble født, bodde eller døde i Kortrijk:
Arendals Bryggeri
Arendals Bryggeri AS er Norges nest eldste bryggeri og ble grunnlagt i 1839.
Historie
Bryggeriet ble grunnlagt i Arendal sentrum i et tidligere brennevinsbrenneri, under navnet «Kittilsbugts Bryggeri» av ølbrygger Gregers Salvesen. Det ble laget og solgt flaskeøl og skibsøl. I 1846 ble det laget undergjæret bayersk øl, i 1849 bayersk øl, søtt øl, dobbelt øl i flasker, husholdningsøl og skibsøl priset pr pott (0,96 l). Dobbelt bayerøl (bokkøl) ble produsert ifra 1853.
Nytt bygg
Da bryggeriet ble for lite og gammeldags ble det revet i 1870 for å gi plass til nytt bryggeri. Det nye bryggeriet var først ferdig i 1876, og nytt navn var nå Arendals Bryggeri. Det brygget bayersk øl, pilsnerøl, bokkøl og pottøl. Noen år ble det også produsert dobbeltøl og vørterøl. Etter Arendalskrakket i 1886 fikk bryggeriet økonomiske problemer og slet med å betale sine kreditorer. 11. november 1886 leverte bryggeriet sitt bo til behandling som konkursbo.
Konkurs
Bryggeriet kom på beina igjen, men våren 1909 gikk bryggeriet konkurs etter sviktende lønnsomhet. Det ble så solgt i juni 1909 til bryggerimester Wilhelm Christiansen. Lørdag 31. juli 1909 ble «A/S Arendals Bryggeri og Mineralvandfabrik» stiftet, og selskapet kjøpte bryggeriet den 7. august 1909. Samme år ble produksjonen startet igjen. I løpet av kort tid kom bayersk øl, bokkøl, pilsenerøl og «Extra Maltøl» i handelen.
Flytting
På 1960-tallet var det en sterk lønnsvekst som gjorde at folks konsum av øl og brus også økte. I 1960 solgte bryggeriet 850 000 liter øl og 800 000 liter brus. I 1970 var det økt til 1 875 000 liter og 2 690 000 liter. Bedriften engasjerte i 1967 konsulentfirmaet Asbjørn Habberstad til å foreta salganalyser og -prognoser for den kommende 10-års periode. Resultatet ble at det på ekstraordinær generalforsamling 8. februar 1971 ble besluttet å vedta planene om å bygge et nytt bryggeri på det nyetablerte industriområdet Stoa i daværende Øyestad kommune. I januar 1973 sto det nye bryggeriet ferdig.
Nye eiere
Bedriften gikk i 1980 inn i Nora Industrier. I 1988 reorganiserte konsernet seg og bryggeriet ble registrert som «Ringnes Arendals Bryggeri AS»
Trusler om nedleggelser og nytt eierskifte
Bryggeriet har flere ganger vært truet av nedleggelse. I 1999 på grunn av eksplosivt salg av øl og mineralvann på boks som skyldes kutt i boksavgiften. Både massiv støtte fra lokalmiljø, Arendals Pilsens Venner og forhandlere, bidro til å reddet bryggeriet. 16 000 underskrifter og trusler om boikott var noen av virkemidlene. I 2003 var det igjen muligheter for nedleggelse, det sto mellom 3 bryggerier, men Arendals Bryggeri trakk igjen det lengste strået etter dialog med konsernet. I 2005 ble grunnavgiften på 91 øre per plastflaske fjernet, og bryggeriet sto igjen i fare for å bli nedlagt, men overlevde atter en gang. I 2009 sto mellom 60 og 80 ansatte i fare om å miste jobben på grunn av økning på 60 prosent i produksjonsavgiften og den vedvarende finanskrisen. Løsningen ble at Arendal kommune i 2009 kjøpte tomten og bryggerianlegget på Stoa for 26,3 millioner kroner, og selve bryggeridriften ble solgt fra Ringnes AS til det nye selskapet Arendals Bryggeri AS, eid av ansatte ved bryggeriet, Arendal kommune og Arendals Næringsråd, som overtok driften. Ringnes AS hadde 20 % eierandeler i det nye selskapet. Senere ble eierandelene samlet på fire hender: Torstein Paulsen, Svein Rannekleiv og en tredje ansatt. Resten av aksjene ble solgt til Jan Sigurd Otterlei som er innehaver av Otterlei Group.
Eierstruktur 2023
16. desember 2022 ble hele bryggeriet solgt til Jan Sigurd Otterlei. Tomten på Stoa ble overdratt til et finsk selskap.
Råvarer
Hovedråvaren i mineralvann og øl er vann, og vannet til bryggeriet tas fra den kommunale vannforsyningen som igjen får sitt vann fra Rore i Grimstad. Bryggeriet har eget renseanlegg, som renser vannet ytterligere i tillegg til rensingen til vannverket. Både malt og humle importeres fra Tyskland.
Arendalspils
Bryggeriets viktigste produkt var lenge Arendals Pilsner; i 1996 fikk den bronsemedalje i verdens mest prestisjefylte ølkonkurranse – Brewing Industry International Awards. Utmerkelsen ble oppnådd i klassen «International Lager Competition – Bottles and Cans» med 122 konkurrenter fra hele verden.
Ringnes beholdt eierskapet av merkevaren til Arendals Bryggeri og er nå et Ringnes-øl, som tappes av Ringnes AS på Gjelleråsen.
1839 - det nye Arendals øl
Da Ringnes-konsernet solgte Arendals bryggeri i 2009 beholdt de rettighetene til å produsere Arendalspils. Denne hadde da allerede i mange år blitt produsert i Oslo. Bryggeriet i Arendal etablerte da en ny type lyst pilsnerøl som fikk navnet 1839, etableringsåret for landets nest eldste bryggeri.
Pavel Vojlosjnikov
Pavel Ivanovitsj Vojlosjnikov (russisk: Павел Иванович Войлошников; født, død 19. november 1938) var en russisk skytter som deltok i de olympiske leker 1912 i Stockholm.
Vojlosjnikov vant en olympisk sølvmedalje i skyting under OL 1912 i Stockholm. Han var med på det russiske laget som kom på andreplass i lagkonkurransen 30 meter militærpistol bak Sverige. De andre på laget var Amos Kasj, Grigorij Pantelejmonov og Nikolaj Melnitskij.
Arendals Bryggeri
1839 - det nye Arendals øl
Serien 1839 består per 2023 av blå, gul, grønn, rød, lite−glutenfri, dunkel, juleøl og juleøl ekstra stærk.
Lars Hammerseng
Lars Hammerseng (født 30. oktober 1983) er en norsk tidligere ishockeyspiller som spilte back/defensiv forward fra sesongen 2001-2002 for Lillehammer Ishockeyklubb fram til han la opp i 2012. Foran 2008/09-sesongen gikk han til Sparta Sarpsborg der han ble seriemester samme sesong.
Arendals Bryggeri
Andre produkter
Bryggeriet lanserte i 2023 en eplemost på flaske, og har satt av midler til ny produksjonslinje for blant annet vann på boks gjennom Pure Norway.
Lars Hammerseng
Lars Hammerseng er bror av Gro Hammerseng, som er landslagsspiller i håndball.
Tom Henning Øvrebø
I 2001 fikk han én kamps karantene for ikke å ha gitt Odd Inge Olsen rødt kort etter taklingen av Tommy Øren. Tom Henning Øvrebø har dømt to cupfinaler; I 1999 mellom Rosenborg og Brann og cupfinalen mellom Fredrikstad og Sandefjord 12. november 2006.
19. desember 2007 ble Øvrebø tatt ut som en av tolv dommere som dømte i EURO 2008. Dette var hans første internasjonale mesterskap, og Øvrebø fikk dømme to kamper i dette mesterskapet.
Kamper i EM som hoveddommer
2008
Øvrebø har dømt mange internasjonale kamper, blant annet:
Liang Wengen
Liang Wengen (, født i 1956 i fylket Lianyuan i provinsen Hunan i Folkerepublikken Kina) er Fastlands-Kinas rikeste mann, og kandidat til medlemskap i Det kinesiske kommunistiske partis sentralkomite.
Han er grunnlegger av og største aksjonær i Sany Group, et tungindustriforetak med hovedsete i Changsha i provinsen Hunan.
Iver Pedersen Adolphus
Iver Pedersen Adolphus (født 1620 i Bergen, død 31. mars 1665) var en norsk prest.
Han var sønn av dr. jur. og dr. med. Peder Alfsen og Anne Jacobsdatter Wulf. I 1631 ble faren utnevnt til lagmann i Trondhjem, som han tiltrådte i 1632. Iver begynte deretter på skole i Trondhjem. 1644–46 studerte han i Leiden, hvor han utga Medulla oratoria, en slags håndbok i retorikk, som vant meget bifall. Etter hjemkomsten ble han 1647 kapellan i Fron i Gudbrandsdalen. I 1651 ble han sogneprest i samme menighet. I 1661 ble han utnevnt til prost i Gudbrandsdalen prosti.
Den 8. mai 1649 tok Iver Pedersen Adolphus magistergraden ved Københavns Universitet, med stor berømmelse for lærdom og begavelse. Han foranlediget opptagelsen av Lesja jernverk, men da noen av de andre interessentene forsøkte å skyve ham ut av foretagendet, oppstod det heftige og langvarige stridigheter. Han var gift med Birgitte, datter av den forrige sognepresten i Fron, Thor Lauridsen.
Perkusjonslås
Perkusjonslås er etterfølgeren etter flintlåsen som avfyringsmekanisme for skytevåpen.
Perkusjonslåsen har en hane (slaghammer) som slår på en tennhette som sitter på en pistong. Pistongen har et lite hull i midten som fører inn til kammeret i bakenden av løpet. Når hanen slår på tennhetta blir det en liten eksplosjon og en stikkflamme går gjennom hullet i pistongen og antenner kruttladningen i kammeret. Tennhetta ble funnet opp av den skotske presten Alexander John Forsyth som tok patent på oppfinnelsen i 1807, men den kom først i alminnelig bruk på 1830-tallet. De første perkusjonsvåpnene var enkeltskudds munningsladevåpen.
Perkusjonsrevolvere
Med perkusjonslåsen og fenghette ble det mulig å lage praktiske revolvere. På 1850-tallet designet både briten Robert Adams og amerikaneren Samuel Colt en rekke praktiske perkusjonsrelvolvere som ble antatt av hæren i dere respektive hjemland, som Beaumont–Adams revolver, Colt 1851 Navy Revolver og Colt 1860 Army Revolver.
Mûr-de-Bretagne
Mûr-de-Bretagne er en tidligere kommune i departementet Côtes-d'Armor i regionen Bretagne nordvest i Frankrike. Innbyggerne kalles for mûrois.
1. januar 2017 ble Mûr-de-Bretagne slått sammen med Saint-Guen til den nye kommunen Guerlédan.
Befolkningsutvikling
Antall innbyggere i kommunen Mûr-de-Bretagne
Referanse:INSEE
Maurice Delvart
Maurice Delvart (født 21. september 1899 i Bourecq, død 24. september 1986) var en fransk friidrettsutøver som deltok i de olympiske leker 1920 i Antwerpen.
Delvart vant en olympisk bronsemedalje i friidrett i Sommer-OL 1920 i Antwerpen. Han var med på det franske stafettlaget som kom på tredjeplass på 4 x 400 meter stafett bak Storbritannia og Sør-Afrika. De andre på laget var Georges André, Gaston Féry og Jean Devaux.
Deerlijk
Deerlijk er en kommune i den belgiske provinsen Vest-Flandern.
Army Air Corps
Army Air Corps er British Army sin enhet for flyvemaskiner. Denne enheten har et nært forhold til Royal Air Force. Rollen til AAC er lufttransport av hærens materiell og personell, samt nær-støtte-angrep, primært ved helikopter.
Historie
AAC har eksistert i to perioder: først 1942–1949, og deretter fra 1957 til dags dato. Den første opprettelsen ble annonsert av Winston Churchill. Army Air Corps hadde en forgjenger fra første verdenskrig, Royal Flying Corps, som ble lagt ned ved opprettelsen av RAF i 1918.
Luisburgo
Luisburgo er en kommune i delstaten Minas Gerais i sørøstregionen av Brasil.
Cuyahoga (elv)
Cuyahoga er ei elv i det nordøstlige Ohio i USA. Elva har et løp på 137 km som tar til i Geauga County, renner sørover til Cuyahogafossen og deretter svinger brått mot nord før den renner gjennom Cleveland og ut i Eriesjøen. Elva har flere ganger vært utsatt for oljebrann fra flytende utslipp.
Historie
Elva ble til for omtrent 13 000 år siden da de siste isbreene i Nord-Amerika slipte seg ned til sjøen. Elva var viktig for indianerene som flytta dit i det 2. hundreåret f.Kr. De ga elva navnet Cuyahoga, som betyr «skeiv elv» i språket deres, og brukte den til fiske og transport.
I det 17. århundre kom de første europeerne til nordøstre Ohio. De fleste av dem var pelshandlere og drog dit for å jakte på de mange pelsdyra som fantes der. Med pelshandel kom også økonomisk utvikling. Ohio-kanalen var gravd ut i 1825 og Pennsylvania- og Ohio-kanalen i 1832 for å gjøre det lettere å transportere varer. Mange fabrikker ble bygget, og området ble rikt og urbanisert.
Utvikling og forurensing
Med rikdom kom forurensing. Folk hadde ikke omsorg for miljøet i de dager, og de fleste fabrikkene slapp kloakkvannet rett ut i elva. Problemet ble verre etter at John D. Rockefeller starta et oljeselskap i Cleveland. Det var snart så mye olje, bensin, maling, og metall dumpa i elva at den «rant med alle fargane i regnbuen».
I det 19. århundre ble området et stort senter for bil- og stålindustri. Elva var nå død, og hadde ikke oksygen. Ingenting kunne leve i den, og det var så mye olje i elva at den var blitt brannfarlig. Den første gangen elva tok fyr var i 1936, da en gnist fra en blåselampe antente noe søppel som dreiv på elva. De neste tretti åra var det mange flere branner.
Den 22. juni 1969 kl. 11.56 tok et oljeflak på elva fyr, noe sør for Cleveland. Dette var ikke den største brannen på elva, men den vakte stor oppmerksomhet i landet. Bladet Time publiserte en artikkel om brannen og elvas tilstand. «Elva renner ikke», sa artikkelen, «den siger», og «en som faller i elva drukner ikke, han råtner».
Opprensing
For miljøaktivister og politikere som brydde seg om miljøet, ble elva et symbol på forurensningen av miljøet i USA. Miljøvernbyrået ble grunnlagt året etter, og etter tre år, i 1972, ble «Ren luft-loven» vedtatt. De to lovene er fremdeles grunnreglene som miljøvernet i USA er bygd på.
Elva har blitt mye bedre de siste tretti åra, og er nå ei av 14 American Heritage Rivers i USA.
Bredformat
Bredformat (eng. widescreen) er betegnelsen på filmformater som har bredere bilderute enn 1,37:1 (bredde/høyde).
35mm-film, som er vanlig i kinoproduksjon, har et breddeforhold på 1,37 ganger høyden (til sammenligning er et fjernsynsbilde 1,33:1). For å gjøre bildet bredere, blir toppen og bunnen maskert – enten ved at svarte striper er innfelt i filmrullen, eller ved at lerretet delvis tildekkes i kinosalen.
I Europa har formatet 1,66:1 vært vanlig, mens amerikansk kinofilm lenge har operert med 1,85:1. I dag er sistnevnte mest brukt begge steder. TV-apparater i det brede 16:9-formatet ligger omtrent midt mellom disse to. Filmformater fra 2:1 og utover benytter andre teknikker og kalles som regel CinemaScope.
Harelbeke
Harelbeke er en kommune i den belgiske provinsen Vest-Flandern.
1726 i Sverige
Begivenheter i 1726 i Sverige.
Egil Bergsland
Egil Bergsland (født 2. september 1924 i Notodden, Telemark, død 12. oktober 2007) var en norsk politiker (Ap). Han ble innvalgt på Stortinget fra Telemark i 1977. Han var vararepresentant i perioden 1973–1977.
Bergsland var varaordfører i Notodden i perioden 1964–1967 og ordfører i 1971–1975.
Gunnar Horn
Gunnar Horn er navnet til flere personer:
Remo Lederer
Remo Lederer (født 19. desember 1968 i Rodewisch) er en tysk tidligere skihopper som konkurrerte for Øst-Tyskland og senere det samlede Tyskland. Han representerte SC Dynamo Klingenthal.
Han deltok i verdenscupen i årene 1985-1992, med 32.-plass i 1987/88 som beste sammenlagtplassering. Samme sesong ble han nummer 38 sammenlagt i den tysk-østerrikske hoppuka. Hans beste plassering i enkeltrenn i verdenscupen var 3.-plass i St. Moritz 20. januar 1988. Lederer ble nummer 3 sammenlagt i kontinentalcupen 1991/92. I OL i Calgary i 1988 ble han nummer 21 i normalbakken og nummer 22 i storbakken.
Liste over aragonesiske monarker
En liste over herskere av Aragón, som nå er en region i Nordøst-Spania.
Numerisk analyse
Numerisk analyse er en gren av matematikk der en studerer metoder og algoritmer for å utføre beregninger med tall. Algoritmene er ofte konstruert for å finne tilnærmede løsninger på matematiske problemstillinger som vanskelig lar seg løse eksakt. Utføring av beregninger på datamaskiner med aritmetikk basert på flyttall er også et viktig studieområde.
Introduksjon
Anvendt matematikk har tradisjonelt arbeidet med å gi fysiske problemstillinger en matematisk formulering, og så forsøkt å uttrykke løsninger i form av kjente funksjoner. For praktiske problemstillinger laget en enkle beregningsmetoder som var mulig å utføre for hånd. Omfanget av problem som lot seg behandle på denne måten var imidlertid svært begrenset.
Utvikling av datamaskiner har gjort det mulig å gjennomføre et stort antall beregninger på kort tid, samtidig som moderne teknologi og ingeniørkunst har stilt nye og større krav til matematikken. Parallelt med framveksten av datamaskiner har det derfor utviklet seg et stort behov for avanserte beregningsmetoder. Numerisk analyse er utviklet for å dekke dette behovet.
Eksempel: Polynomberegning
En grunnleggende problemstilling i numerisk analyse er å finne effektive metode for beregning av funksjoner. Anta at en i en datamaskin - eller for hånd - har behov for å utføre beregning av polynomet
Med argumentet x=2,1 vil polynomverdien rett fram kunne regnes ut som
Denne beregningsmåten krever at en må en utføre tre addisjoner og fem multiplikasjoner. Alternativt kan en bruke den følgende funksjonsformen:
Selv om dette uttrykket er matematisk ekvivalent med det første, vil det ikke være det numerisk. Utregning av funksjonen basert på det alternative uttrykket krever færre operasjoner: tre addisjoner og to multiplikasjoner.
Den siste beregningsformen er basert på den såkalte Horners metode, en effektiv algoritme for beregning av polynom. Metoden er oppkalt etter den britiske matematikeren William Georg Horner. Horners metode er optimal i den forstand at enhver beregning av et polynom må bruke minst like mange operasjoner som denne metoden.
Tilnærmede løsninger
Mange matematiske problem kan være vanskelige å løse eksakt, men det kan likevel være viktig å ha en løsning som er «nesten» riktig, kanskje god nok til praktisk bruk. Et viktig mål i numerisk analyse er å utvikle og studere løsningsmetoder som kan gi slike løsninger. Hva som skal til for å karakterisere løsningen som «nesten rett» vil avhenge av både problemstilling og bruk.
Eksempel: Tilnærming til tallet pi
Forholdet mellom omkretsen og diameteren i en sirkel er lik tallet pi eller π. For mange praktiske formål er tilnærmingen 3,14 eller kanskje også 22/7 eller 355/113 nøyaktig nok med mange nok desimaler. Disse tilnærmingene er en aproksimativ løsning til problemstillingen å finne forholdet mellom omkretsen og diameteren i en sirkel. Gjennom historien har man funnet stadig bedre tilnærminger til pi med stadig flere desimaler.
Direkte og iterative metoder
Direkte metoder finner løsningen på et problem i et endelig antall steg. Løsningen av en andregradsligning kan for eksempel uttrykkes i ett enkelt steg, fordi vi kjenner den analytiske formen til løsningen. I motsetning til direkte metoder, vil iterative metoder forsøke å finne en tilnærming til løsningen ved å gjenta en likeartet utregning igjen og igjen, inntil løsningen er god nok. En hver gjentaking av utregningen kalles en iterasjon. En velegnet metode vil gi en bedre tilnærming i hver iterasjon.
En iterasjon kan uttrykkes som en følge {xn} der hvert ledd er definert som en funksjon av de foregående leddene i følgen, dvs
Iterative metoder vil kreve en eller flere startverdier, for å sette iterasjonene i gang. Som regel inngår en gjetning på løsningsverdien blant startverdiene.
En iterativ metode kan være konvergent eller divergent, tilsvarende som for generelle følger.
Eksempel: Fikspunktiterasjon
Fikspunktiterasjon kan brukes til å finne en rot i en ligning x = f(x). Metoden er basert på den enkle rekursjonsregelen
.Metoden kan for eksempel brukes til å løse den følgende andregradsligningen
I dette enkle tilfellet er de løsningene kjent, fra teorien for andregradsligninger, nemmelig x = 0,5 og x=1,5. Dersom vi ønsket å bruke fikspunktiterasjon til å løse ligningen, så kunne rekursjonsformelen skrives på formen
Bruker vi startverdien x0 = 0,1 finner vi tilnærmingene
Jean Devaux
Jean André Devaux (født 4. august 1894, død 25. februar 1981) var en fransk friidrettsutøver som deltok i de olympiske leker 1920 i Antwerpen.
Numerisk analyse
Eksempel: Fikspunktiterasjon
Med startverdien x0 = 1,6 vil metoden divergere. Selv om fikspunktiterasjon kan vises å konvergere for svært mange funksjoner f(x), så vil den vanligvis være en lite effektiv metode. Det eksisterer mange mer effektive iterative metoder for å finne røtter i ligninger. En viktig metode er Newtons metode.
Jean Devaux
Devaux vant en olympisk bronsemedalje i friidrett under Sommer-OL 1920 i Antwerpen. Han var med på det franske stafettlaget som kom på tredjeplass på 4 x 400 meter stafett bak Storbritannia og Sør-Afrika. De andre på laget var Georges André, Gaston Féry og Maurice Delvart.
Numerisk analyse
Nøyaktighet
Numeriske beregninger vil være påvirket av en rekke feilkilder, og kartlegging av disse er viktig for å kunne kontrollere nøyaktigheten i resultatet.
Numerisk stabilitet
Skal en numerisk algoritme være velegnet til praktisk bruk, så må den være numerisk stabil. Dette vil den være dersom små feil som kan opptre underveis ikke påvirker sluttresultatet i nevneverdig grad. I en numerisk ustabil metode vil beregningsfeil eller feil i inngangsdata vokse over tid, og til slutt ødelegge sluttresultatet fullstendig. En slik ustabil metode sies også å være dårlig kondisjonert.
Både den problemformuleringen og løsningsalgoritmen kan hver for seg være dårlig kondisjonerte. Med en dårligkondisjonert problemstilling vil enhver algoritme feile.
I feilanalyse vil en studere hvordan feil som opptrer underveis kan forplante seg i en beregningsfølge. Feilanalyse er en viktig del av vurderingen av en hver numerisk algoritme.
Underkategorier av numerisk analyse
Numerisk analyse kan deles opp i en lang rekke underkategorier. I studiet av numeriske algoritmer inngår
Historie
Referanser til beregninger med tall finnes i mange av de eldste spor av menneskelig sivilisasjon. En babylonsk leirtavle gir en tilnærming til kvadrattroten av to, lengden av en diagonal i en likesidet trekant med side lik 1. Babylonerne brukte et seksagesimalt tallsystem, det vil si et tallsystem basert på grunntallet 60. Tilnærmingen til kvadratroten av to er gitt som en sum av fire ledd:
Dette er korrekt med omtrent seks siffer i vårt titallssystem. Tavlen er tidfestet til 1800-1600 f.Kr, og den befinner seg i dag i Yale Babylon Collection. Den persiske matematikeren Muhammad ibn Mūsā al-Khwārizmī, født omkring 780 i dagens Usbekistan, ga mange bidrag til utvikling av matematikk. Et av læreverkene hans, i aritmetikk, bidro vesentlig til innføring av arabiske tall i Europa. Fra den latiniserte formen av navnet hans stammer ordet algoritme - brukt for å betegne en steg for steg prosedyre for å løse et matematisk problem.
Abakusen (kuleramma) var lenge et viktig hjelpemiddel for å utføre praktiske beregninger. Ved innføring av desimalsystemet ble behovet for dette hjelpemiddelet redusert. I Europa skjedde innføring av dette systemet gradvis fra 1300-tallet til slutten av 1600-tallet.
Logaritmer ble utviklet av den skotske matematikeren John Napier (1550-1617), for å lette utføring av multiplikasjon, divisjon, potens og rot. Dette førte til at man trykte bøker med logaritmetabeller til hjelp i beregninger. Bøkene hadde gjerne også tabeller for trigonometriske funksjoner og annet. Regnestaven er basert på bruk av logaritmer, og denne var i allmenn bruk blant ingeniører og vitenskapsmenn fram til 1970-tallet da digitale elektroniske verktøy som kalkulatorer og datamaskiner ble billige nok til allmenn bruk.
Etter Newton bidro en rekke av de store matematikeren til utviklingen av numeriske metoder, med viktige bidrag av Leonhard Euler (1707-1783), Joseph Louis Lagrange (1736-1813) og Carl Friedrich Gauss (1777-1855). Gausseliminasjon er en viktig numerisk metode for løsning av lineære ligningssystem. Denne metoden er en direkte metode som finner løsningen i et endelig antall steg, mens Gauss-Seidel-metoden er en alternativ iterativ metode. Gauss deler æren for den iterative metoden sammen med den tyske matematikeren Philipp Ludwig von Seidel (1821-1896).
På 1700-tallet ble det utviklet flere mekaniske regnemaskiner, blant annet av Wilhelm Schickard (1592-1635), Blaise Pascal (1623-1662) og Gottfried Leibniz (1646-1716). Den engelske matematikeren Charles Babbage (1791-1871) er berømt for sine skisser av programmerbare regnemaskiner, og han kan regnes som «far» til dagens datamaskiner. Formålet med Babbages maskiner var å automatisere generering av logaritmetabeller, for å unngå de mange feilene som fulgte manuelle beregninger.
Etter Gauss var det liten utvikling innenfor numeriske metoder, helt fram til andre verdenskrig. Få matematikere var numerisk orientert, og numerisk analyse hadde et heller dårlig omdømme. Ved behov for regnekraft under den andre verdenskrigen brukte en fremdeles grupper av mennesker som sammen gjennomførte kompliserte beregninger, ved hjelp av papir og blyant, tabeller, regnestaver og mekaniske kalkulatorer. Det engelske ordet «computer» ble brukt for å omtale en person, og ikke en maskin.
Under andre verdenskrigen var kryptografi naturlig nok et viktige fagområde. Den engelske matematikeren og kryptografen Alan Turing (1912-1954) ledet en periode arbeidet med å knekke tyske kodesystem, og som ledd i dette arbeidet bidro han vesentlig til utvikling av automatiske regnemaskiner. En turingmaskin er en idealisert og formell beskrivelse av en datamaskin, samt hvilke beregninger eller oppgaver maskinen kan utføre.
Parallelt med framveksten av teknologi for programmerbare regnemaskiner økte også innsatsen innenfor numerisk analyse. Artikkelen «Numerical inverting of matrices of high order» av John von Neumann (1903-1957) og Herman Goldstine (1913-2004), publisert i 1947, kan regnes som den første moderne publikasjon innenfor fagfeltet. Hovedemnet for artikkelen var Gausseliminasjon. Spesielt ble von Neumann en viktig pådriver for utvikling av numerisk analyse.
James H. Wilkinson (1919-1986) ga viktige bidrag til feilanalyse.
Moderne datateknologi har vært pådriver for en eksplosiv utvikling av numerisk analyse. Fagfeltet danner grunnlaget for numerisk modellering, også kalt beregningsvitenskap. I dette fagfeltet studerer en hvordan en gitt problemstilling, i naturvitenskap, teknologi eller økonomi, kan bli gitt en matematisk formulering - som igjen kan danne grunnlaget for en numerisk beskrivelse av fenomenene.
Michael Vartan
Michael S. Vartan (født 27. november 1968 i Boulogne-Billancourt i Hauts-de-Seine i Frankrike) er en fransk-amerikansk skuespiller. Han er tospråkelig og snakker både fransk og engelsk flytende.
Vartan har hatt hovedroller i flere europeiske filmer inkludert en kritikerrost teaterforestilling og flere mindre filmroller. Senere hadde han biroller i mange store Hollywood-filmer inkludert Ukysset fra 1999, One Hour Photo fra 2002 og Svigermonster fra 2005. I 2007 spilte han i den australske skrekkfilmen Rogue og han spilte hovedrollen i filmen Jolene i 2008.
Vartans mest bemerkelsesverdige rolle til dags dato har vært å spille i den amerikanske TV-serien Alias mellom 2001 og 2006. Vartan har også noen hatt flere gjesteopptredener i TV-serier som Venner for livet, Ally McBeal og Kitchen Confidential.
Hakadal Idrettslag
Hakadal Idrettslag (Hakadal IL), stiftet søndag 14. januar 1900 som Hakadal Skiløberforening, er et idrettslag fra Nittedal. Idrettslaget har tilbud innen fotball, alpin, langrenn, innebandy, en løpegruppe innen friidrett, samt en barneidrettsgruppe.
Lengdehopperen Berit Berthelsen representerte klubben.
Idrettslaget var arrangør av Allround-NM på skøyter 1960 for damer hvor Randi E. Nilsen (Hamar IL) ble norgesmester. Under samme stevnet ble det også arrangert uoffisielt mesterskap for piker, hvor Bjørg Hovden (Rjukan IL) ble kåret som vinner. Mesterskapet ble arrangert på Elvebakken Idrettsplass den 6. og 7. februar 1960 i anledning lagets 60-årsjubileum.
Albany County (Wyoming)
Albany County er et fylke i den amerikanske delstaten Wyoming. Det ligger i den sørøstlige delen av staten og det grenser mot Converse County i nord, Platte County og Laramie County i øst og mot Carbon County i vest. Det har også grense mot delstaten Colorado i sør.